ՀԻՄՆԱՎՈՐՈՒՄ
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԿԱԴԱՍՏՐԻ ԿՈՄԻՏԵԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. Իրավական ակտի անհրաժեշտությունը (նպատակը).
ՀՀ 2026 թվականի պետական բյուջեում վերաբաշխում, ՀՀ կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ ու լրացումներ կատարելու և Կադաստրի կոմիտեին գումար հատկացնելու անհրաժեշտությունը պայմանավորված է 2025 թվականի նոյեմբերի 24-ի ՀՀ վարչական դատարանի կատարողական թերթի N ՎԴ6/0132/05/20 դատական գործի որոշման՝ պարտավորեցնել Կադաստրի կոմիտեին Ավետիք Միքայելյանին Կադաստրի կոմիտեի «Սպիտակ» սպասարկման գրասենյակի ավագ մասնագետի պաշտոնում չվերականգնելու դիմաց նրան վճարել հատուցում՝ միջին աշխատավարձի տասներկուապատիկի չափով հատուցելու, անհրաժեշտությամբ 17.820.000 (տասնյոթ միլիոն ութ հարյուր քսան հազար) ՀՀ դրամի չափով:
2. Կարգավորման հարաբերությունների ներկա վիճակը.
Առաջարկվում է ՀՀ 2026 թվականի պետական բյուջեով Կադաստրի կոմիտեին հատկացված բյուջետային ծախսերի տնտեսագիտական դասակարգման հոդվածների «Աշխատողների աշխատավարձեր և հավելավճարներ» հոդված 4111-ով ավելացնել 17,820.0 հազար դրամ ՀՀ 2026 թվականի պետական բյուջեի պահուստային ֆոնդի միջոցներից:
   3. Ակնկալվող արդյունքը.
   ՀՀ 2026 թվականի պետական բյուջեում վերաբաշխում, ՀՀ կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ ու լրացումներ կատարելու արդյունքում Կադաստրի կոմիտեն կկատարի իր պարտավորությունները:
  4. Նախագիծը մշակվել է Կադաստրի կոմիտեի կողմից:
  5. Կապը ռազմավարական փաստաթղթերի հետ 
Նախագիծը չի բխում ռազմավարական փաստաթղթերից:
   6. Ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.
   «ՀՀ 2026 թվականի պետական բյուջեում վերաբաշխում, ՀՀ կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ ու լրացումներ կատարելու և Կադաստրի կոմիտեին գումար հատկացնելու մասին» ՀՀ կառավարության որոշման նախագծի ընդունումը ՀՀ 2026 թվականի պետական բյուջեում կհանգեցնի ծախսերի փոփոխության:
   «ՀՀ 2026 թվականի պետական բյուջեում վերաբաշխում, ՀՀ կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ ու լրացումներ կատարելու և Կադաստրի կոմիտեին գումար հատկացնելու մասին» ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:
